کەتیبەکانی کوردستان

کەتیبەکانی کوردستان ڕێکخراوێکی ئیسلامیی کوردی چەکدارە کە لە بنەڕەتدا لە سنووری باکووری ئێران و عێراق چالاکن. سەر بەرێکخراوی تیرۆریستی ئەلقاعیدەن کە چەندین ھێرشیان بۆ سەر حکوومەتی ھەرێمی کوردستان ئەنجام داوە و ئەم گرووپە لە ۱ی کانوونی دووەمی ۲۰۱۲ لەلایەن وەزارەتی دەرەوەی ئەمریکا بە ڕێکخراوێکی تیرۆریستی پۆلێن کرا.

مێژوو
کەتیبەکانی کوردستان لە ساڵی ٢٠٠١ لە چیای حەمرین دامەزراون، وەک فراکسیۆنێکی فەرمی قاعیدە. لەلایەن چەکدارانی پێشووی ئەنسارولئیسلامەوە دامەزراوە. بەڵام دروستکردنی لیواکانی کوردستان بە گرتەیەکی ڤیدیۆیی بە ناوی "گەڕانەوە بۆ شاخ" ڕاگەیەندرا کە لە مانگی ئازاری ٢٠٠٧ لەلایەن ڕێکخراوی قاعیدە بڵاوکرایەوە. لە ٢٠٠٧ تا ٢٠١٠ یاخیبوونێکیان لە دژی حکومەتی هەرێمی کوردستان ئەنجامدا بە هێرشێکی زۆر دژی دەسەڵاتداران. لە کوردستانی ئێرانیشدا چالاک بوون. لە نیسانی ٢٠١٤ لیواکانی کوردستان بەیاننامەیەکیان بڵاوکردەوە کە تیایدا ڕەخنەیان لە دەوڵەتی ئیسلامی گرت و داوایان لە کوردەکان کرد نەچنە پاڵ دەوڵەتی ئیسلامی.

ئەم گروپە چەندین هێرشیان کردووە و زۆربەی هێرشەکانیان دژی وەزارەتی ناوخۆی حکومەتی هەرێمی کوردستان بووە لە هەولێر کە لە مانگی ئایاری ۲۰۰۷ دا ۱۹ کەس کوژران و ۷ پاسەوانی سنوور و ئەفسەرێکی ئاسایشی یەکێتیان لە پێنجوێن لە مانگی تەمموزی ۲۰۰۷ شەهید کرد. لە ئەیلولی ۲۰۱۰ دا دوو ئەفسەری پۆلیس بەهۆی هێرشێکی خۆکوژی شکستخواردوو له سلێمانی بریندار بوون.

سەرچاوەکان

پۆل:ئەو ڕێکخراوانەی کە لەلایەن ئەمریکاوە بەتیرۆریست دەستنیشانکراون
پۆل:ڕێکخراوە کوردییە ئیسلامییەکان
پۆل:جوگرافیای عێراق
پۆل:ڕێکخراوە جیھادییەکان
پۆل:ڕێکخراوەکان، دامەزرانی ٢٠٠٧
پۆل:ڕێکخراوەکان لە عێراق